Փախտաքոր մարզադաշտ

Փախտաքոր մարզադաշտ, (ուզբ.՝ «Paxtakor» markaziy stadioni) Ուզբեկստանի գլխավոր մարզադաշտերից մեկը, որը գտնվում է մայրաքաղաք Տաշքենդի կենտրոնում: Ամենամոտ մետրոյի կայարանը «Փախտաքորն» է: Մարզադաշտը տեղավորում է 35,000 երկրպագու և «Փախտաքոր» ֆուտբոլային ակումբի տնային մարզադաշտն է: Ուզբեկստանի ֆուտբոլի ազգային հավաքականը նույնպես որոշ խաղեր է անցկացնում մարզադաշտում: Պատմություն Մարզադաշտի շինարարությունը սկսվել է 1954 թվականին և ավարտվել 1956 թվականին: Մարզադաշտի ճարտարապետը Միտխատ Բուլատովն էր: Սկզբում մարզադաշտը տեղավորում էր 55,000 հանդիսատես, բայց ժամանակի ընթացքում, 1996, 2008 և 2012 թվականներին մի քանի վերանորոգումներից հետո, դրա տարողությունը նվազեց մինչև ներկայիս մակարդակը: Մարզադաշտում առաջին պաշտոնական խաղը խաղացվել է 1956 թվականի օգոստոսի 20-ին՝ «Փախտաքոր» և «Դինամո Թբիլիսի» ֆուտբոլային ակումբների միջև՝ ԽՍՀՄ առաջնության շրջանակներում: Առաջին պաշտոնական միջազգային խաղը տեղի է ունեցել նույն թվականի սեպտեմբերի 19-ին «Փախտաքորի» և ալբանական «Դինամո Տիրանայի» միջև, որտեղ նույնպես հաղթել է Տաշքենդի թիմը։ Մինչև 2012 թվականը «Փախտաքորը» գլխավոր մարզադաշտն էր, որտեղ Ուզբեկստանի ֆուտբոլի ազգային հավաքականն անցկացնում էր իր տնային խաղերը։ Նոր «Բունյոդքոր» մարզադաշտի բացումից հետո Ուզբեկստանի հավաքականը տեղափոխվել է նոր մարզադաշտ և այժմ իր խաղերից մի քանիսը անցկացնում է «Փախտաքոր» մարզադաշտում։ Մարզադաշտում նաև անցկացվում են Ուզբեկստանի մինչև 17, մինչև 20 տարեկանների, երիտասարդական և օլիմպիական հավաքականների տնային խաղերը։ Մարզադաշտում անցկացվում են նաև տարբեր այլ մարզական մրցումներ և մրցաշարեր, համերգներ և զվարճանքի միջոցառումներ։ 2017 թվականի հունիսին «Փախտաքոր» ֆուտբոլային ակումբի ղեկավարությունը հայտարարեց մարզադաշտի վերանորոգման մասին, որը կսկսվի 2017 թվականին և ավարտվել է 2019 թվականին։ Ծրագրերը ներառում են վազքուղիների հեռացումը և տանիքի կառուցումը։ Վերանորոգումից հետո մարզադաշտը կհամապատասխանի բոլոր միջազգային չափանիշներին։ Տես նաև Հումո Արենա Կենտրոնական հանրապետական մարզադաշտ (Դուշանբե) Ազգային մարզադաշտ (Տաշքենդ) Պատկերասրահ Ծանոթագրություններ Արտաքին հղումներ pakhtakor.uz — История стадиона «Пахтакор» Список всех матчей по категориям, проведённых на стадионе «Пахтакор» Вид со спутника на стадион «Пахтакор»